भूकम्पका कारण क्षतबिक्षत बनेको बाहुनीडाँडा–५ ट्याम्टुकमा पुःन ‘मानवबस्ती बनाउन सकिने सम्भावना भए–नभएको’ बिषयमा अध्यायनकालागि शुक्रबार भू–गर्भबिद पुगेका छन् । गत बैसाख–१२, १३ र २९ गतेको भूकम्प र त्यसका पराकम्पनका कारण सबै घर ढलेको बाहुनीडाँडाको ट्याम्टुकमा पुःन मानवबस्ती बसाल्न ‘योग्य वा अयोग्य’ रहेको पत्ता लगाउने काम गरिने भू–गर्भबिद नरेश महर्जनले बताउनुभयो । जिल्ला दैबीकप्रकोप उद्धार समितिका अनुशार भूकम्पले ट्याम्टुकका एकैबस्तीका २४ घर क्षतबिक्षत बनेर ढलेका छन् । भू–गर्भबिदको टोलीले उच्चजोखिममा परेका बस्तीको एकीकृत तथ्यांक तयार गरी अस्थायी बस्ती बसाउन सकिने ठाउँ वा आवासयोग्य क्षेत्रको समेत पहिचान गर्ने समितिका संयोजक एबं प्रमुख जिल्ला अधिकारी गोबिन्द सापकोटाले बताउनुभयो ।
